Genus itu apa sih? Jelaskan dalam bahasa nias ya

Genus no töi sambua mbosi bakha ba wamöfö'ö ngawalö zauri ba danö ni'oguna'ö bakha ba wamahaö biologi. Fao ba ngawalö zauri andre he ya'ira sauri nasa ma'ökhö ba he göi ya'ira si no mate, si hatö akhökhölara (nifotöi fosil) zi toröi. Simanö göi fao ba zauri andre tenga ha sauri segebua boto, bahiza fao göi ngawalö dungö ba dungö ite (li Indonesia virus). Famöfö'ö andre no mobosi moroi tou möi yaŵa ia, itugu alaŵa (faigi gambara ba zi tambai). Genus no bosi si föföna yaŵa nga'eu (spesies) zauri.

Duma-dumania Panthera leo (singo) ba Panthera onca (jaguar) no dombua spesies si fabö'ö si so barö genus Panthera. Panthera no sambua genus bakha ba famili FelidaeFelidae.

Duma-duma bö'ö Catus domesticus (niŵaö ba khöda mao si so ba nomo) no sambua spesies barö genus Felis. Felis andre fao ia faoma Panthera bakha ba famili Felidae, heza fao fefu he mao segebua (singo, harimo, jaguar, btn.) ba mao sigide-ide (mao, mao gatua, btn.).

Sangetu'ö hewisa wamöfö'ö (klasifikasi) genus no ya'ira sogonekhe nifotöi ere taksonomi. Lö khönia khoi-khoi saro sibai, andrö wa tola manö alua wa i'etu'ö klasifikasi genus si fabö'ö ya'ira samatörö ba nahia bö'ö. Heŵa'ae simanö so sa'atö wamafö'ö sasese te'oguna'ö gofu heza, fao ba da'ö wa genus si bohou lötolalö'ö ifönui tölu kriteria andre tou ena'ö moguna wangozara ya'ia:

monofili – fefu nga'ötö dua moroi yaŵa te'owuloi tobali sambua (duma-dumania silötolalö'ö i'oroma'ö fangosili filogenetik wa he monofili ba he validitas no nga'ötö si fabö'ö).

so nola wa'ebolonia – böi irege tola la'ebo-ebolo'ö ia ba zi lö ola.

so zi tohude khönia – molo'ö kriteria si faudu ba evolusi, ya'ia da'ö benua nahiania (ekologi), omböilania (morfologi) ba heza tesöndra ia ba danö (biogeografi); amatohula DNA khönia no "bua" ba tenga "börö" wa'afabali nga'ötö molo'ö evolusi, heŵa'ae so göi wa tobali ia börö hohou genetik (duma-dumania nifotöi postzygotic barriers).

Töra moroi ba da'ö silötolalö'ö tewöwöi genus moroi ba ngawua filogenetik moroi ba ngawa si fagölö simane genus tanö bö'ö.